# data[].attributes.headline
ΟΜ.1-ΤΙ ΕΙΝΑΙ Η ΠΟΙΗΣΗ

# data[].attributes.subject
ΟΜ.1-ΤΙ ΕΙΝΑΙ Η ΠΟΙΗΣΗ

# data[].attributes.attachment_link.title
Γιώργης Παυλόπουλος, "Τί είναι ποίηση"

# data[].attributes.headline
ΟΜ.1-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.subject
ΟΜ.1-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.attachment_link.title
Γιατί διαβάζουμε ποίηση Robin Williams

# data[].attributes.headline
 ΟΜ. 2- ΤΙ ΕΙΝΑΙ Η ΠΟΙΗΣΗ

# data[].attributes.subject
 ΟΜ. 2- ΤΙ ΕΙΝΑΙ Η ΠΟΙΗΣΗ

# data[].attributes.attachment_link.title
Τι σημαίνει γράφω ποίηση | LiFO

# data[].attributes.attachment_link.description
Ο Χάρης Βλαβιανός και το θαύμα του στιγμιαίου στην ποίησή του.

# data[].attributes.headline
ΟΜ.2-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.subject
ΟΜ.2-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.attachment_link.readable_text
του Δημήτρη Π.Κρανιώτη (εφημ. Σύγχρονη Έκφραση αρ. φύλ.1, Αθήνα 22/12/2013)

Poetry Τherapy (Θεραπεία Μέσω Ποίησης) είναι η συνειδητή και εσκεμμένη χρήση της ποίησης με στόχο την θεραπεία. Πρόκειται για μια διαδικασία αλληλεπίδρασης ανάμεσα στην προσωπικότητα του αναγνώστη και στο ποιητικό κείμενο. Η ποίηση, ως μια καλλιτεχνική έκφραση ευέλικτη, πυκνή και αφαιρετική, συχνά συμβολική και μεταφορική, αποτελεί ένα δραστικό θεραπευτικό εργαλείο.

Με τον όρο Poetry Τherapy (Θεραπεία Μέσω Ποίησης) εννοούμε την θεραπευτική προσέγγιση που χρησιμοποιεί την ποίηση προκειμένου να βελτιώσει τη φυσική, νοητική και συναισθηματική υγεία των ατόμων ανεξαρτήτως φύλου, ηλικίας και κοινωνικής ομάδας. Στηρίζεται στην πεποίθηση ότι βοηθά στην ανάδυση ενδόμυχων σκέψεων, στην επίλυση συγκρούσεων, στην ανάπτυξη κοινωνικών δεξιοτήτων, στη μείωση των επιπέδων άγχους, στην ενίσχυση της αυτοεκτίμησης και της προσωπικής ανάπτυξης του ατόμου.

Στη Θεραπεία Μέσω Ποίησης τα άτομα χρησιμοποιούν την ποίηση για να έρθουν σε επαφή με τα συναισθήματά τους, να επιλύσουν προβλήματα και να συνεχίσουν με μεγαλύτερη αυτογνωσία την προσωπική τους πορεία. Η αλληλεπίδραση που αναπτύσσεται ανάμεσα στο ποίημα και στον αναγνώστη συμβάλλει στην προαγωγή της συναισθηματικής υγείας και μπορεί να δράσει αγχολυτικά, προληπτικά και θεραπευτικά, τόσο στους ενήλικες όσο και στα παιδιά.

Η ενασχόληση μέσω της ποίησης με τη γλώσσα βοηθά ιδιαίτερα στην κοινωνικοποίηση του ατόμου, καθώς οδηγούμαστε στις πηγές της δικής μας έκφρασης και δημιουργικότητας, μέσω του ποιητικού λόγου, ενός λόγου καθολικού και οικουμενικού, που ταυτίζεται και συνδέεται με το εδώ και το τώρα.

Κατά τη Θεραπεία Μέσω Ποίησης, το ποίημα αναδομείται και ανασυντίθεται, έχοντας γίνει η πρώτη ύλη για μια σωματική, συναισθηματική και αισθητική διαδικασία, βοηθώντας μας να ανασύρουμε μνήμες, αισθήσεις και συμπεριφορές. Ένα ποίημα μπορεί να αποτελέσει το κλειδί για την ανάσυρση μιας μνήμης, ενός τραυματικού γεγονότος, ενός αγαπημένου ή απεχθούς προσώπου.

Η ποίηση, με τη συμπύκνωση και την αφαίρεση που μας προσφέρει, εξυπηρετεί την έκφραση και την επικοινωνία, συνδέοντας το καθολικό και το οικουμενικό με το ατομικό. Η ποίηση μας οδηγεί σε μια γνώση του εαυτού μας, καθώς μπορούμε να πούμε ότι δομικά ένα ποίημα αποτελεί το μοντέλο για την οργάνωση του εαυτού μας.

Όπως από τις ετερόκλητες και συγκρουόμενες λέξεις δημιουργείται ένα ποίημα με ρυθμό και συνοχή, με τον ίδιο τρόπο από τη σύγκλιση των ενστίκτων μας δημιουργείται ένας εαυτός συμπαγής και ολοκληρωμένος. Η "συμπυκνωμένη" ποιητική γλώσσα, πλήρης σε εικόνες και νοήματα, αντιπροσωπεύει τις αντιφάσεις και τα παράδοξα της ύπαρξής μας και απελευθερώνοντας τη δύναμη της εικόνας, της μεταφοράς και του ρυθμού, μας βοηθάει να ανακαλύψουμε και να εκφράσουμε τη βαθύτερη αλήθεια μας.

Στη Θεραπεία Μέσω Ποίησης δεν κρίνονται τα άτομα με βάση την ποιητική τους κλίση, αλλά ενδιαφέρει περισσότερο η διαδικασία και η επαφή του ατόμου με την προσωπική του δημιουργική πλευρά. Αξιοποιείται η μεταμορφωτική δύναμη που μπορούν να έχουν οι λέξεις και η γραπτή έκφραση, η οποία λειτουργεί ως σημείο εκκίνησης για τη συνάντηση με τον εαυτό μας και την προσωπική μας εξέλιξη.

# data[].attributes.attachment_link.keywords[]
δοκίμια κείμενα

# data[].attributes.attachment_link.title
Poetry Therapy (Θεραπεία Μέσω Ποίησης) - poets.gr

# data[].attributes.attachment_link.description
του Δημήτρη Π.Κρανιώτη (εφημ. Σύγχρονη Έκφραση αρ. φύλ.1, Αθήνα 22/12/2013) Poetry Τherapy (Θεραπεία Μέσω Ποίησης) είναι η συνειδητή και εσκεμμένη χρήση της ποίησης με στόχο την θεραπεία. Πρόκειται για μια διαδικασία αλληλεπίδρασης ανάμεσα στην προσωπικότητα του αναγνώστη και στο ποιητικό κείμενο.

# data[].attributes.headline
ΟΜ. 3-ΤΙ ΕΙΝΑΙ Η ΠΟΙΗΣΗ

# data[].attributes.subject
ΟΜ. 3-ΤΙ ΕΙΝΑΙ Η ΠΟΙΗΣΗ

# data[].attributes.attachment_link.title
Οι ποιητές μιλούν για την ποίηση

# data[].attributes.attachment_link.description
Πιστεύω πως τούτος ο σύγχρονος κόσμος όπου ζούμε, ο τυραννισμένος από το φόβο και την ανησυχία, τη χρειάζεται την ποίηση. Η ποίηση έχει τις ρίζες της στην ανθρώπινη ανάσα, και τι θα γινόμασταν αν η πνοή μας λιγόστευε; Είναι μια πράξη εμπιστοσύνης και ένας Θεός το ξέρει αν τα δεινά μας δεν τα χρωστάμε στη στέρηση εμπιστοσύνης...

# data[].attributes.headline
ΟΜ. 3 ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.subject
ΟΜ. 3 ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.attachment_link.readable_text
"Η ποίηση δεν εκφράζει αλήθειες με την επιστημονική σημασία της λέξης, ούτε ανακαλύπτει φιλοσοφίες και κοσμοθεωρίες, χρησιμοποιεί την επιστήμη και τη φιλοσοφία των άλλων, αν της χρειάζουνται. Η ποίηση δεν είναι για προσωπικές εξομολογήσεις, κι αν τις κάνει, δεν είναι αυτές που τη σώζουν. Δεν προσπαθεί να εκφράσει την προσωπικότητα των ποιητών, μάλλον προσπαθεί να την καταργήσει, όπως έγραφε ο Ελιοτ. Αλλά κάνοντας αυτό, εκφράζει μιαν άλλη προσωπικότητα που ανήκει σε όλους". Αυτά έγραφε ο Γιώργος Σεφέρης το 1946 κάπου ανάμεσα στον Πόρο και στην Αθήνα ("Μέρες Ε΄, 1945-1951, εκδ. Ικαρος). Από τις πλέον νηφάλιες, στοχαστικές φωνές των νεοελληνικών γραμμάτων, ο Σεφέρης, διπλωμάτης καριέρας στην επαγγελματική του ζωή, προέβαλε μιαν εικόνα που ερχόταν σε αντίθεση με την αρχετυπική, αν όχι στερεοτυπική, άκρως διαδεδομένη εικόνα του ποιητή ως "ιερό τρελό" ή "σαμάνο". Η μία εικόνα όμως δεν αναιρεί την άλλη. Διότι ο ποιητής δεν μπαίνει σε καλούπια. Ο ποιητής είναι εκείνος που σπάει όλα τα καλούπια και, είτε με τον στέρεο απολλώνιο τρόπο είτε με τον ξέφρενο διονυσιακό, ανοίγει δρόμους, μας δείχνει τον κόσμο μας έτσι όπως δεν τον είχαμε φανταστεί. Και όλο αυτό συμβαίνει με μια ένταση, μια φόρτιση που πρώτος απ' όλους βιώνει ο ίδιος ο ποιητής.

Πάρτε, σαν παράδειγμα, τον Αγγελο Σικελιανό, μονάχο του, μέσα σε μια σκηνή, στην έρημο της Αιγύπτου, το 1907: "Κανένα σκοπό δεν είχα να γράψω τίποτα τον καιρό εκείνο. Και γι' αυτό μόνο ένα τετράδιο βρέθηκε να έχω μαζί μου. Αλλά το φως το καταπληχτικό που μέσα του έπλεα, απ' τη μια μεριά, κι απ' την άλλη το αχανές που μ' έζωνε ολόγυρα κι η μονοτονία της ερήμου κι η έλλειψη κάθε χρώματος, έκαναν την ψυχή μου να φέρνει ολοένα μπρος στα μάτια μου τη φύση και τη βλάστηση της Ελλάδας μ' όλα τα χρώματά της. [...] Ετσι άρχισε ο "Αλαφροΐσκιωτος" που τον έγραψα δίχως να σταματήσω σε μια βδομάδα μέσα. Οταν τέλειωσα το ποίημα, έσκυψα το κεφάλι μου απάνω στο τετράδιο και με πήρε το κλάμα" (Αγγελος Σικελιανός, "Συνεντεύξεις και συνομιλίες", φιλολογική επιμέλεια Κώστας Μπουρναζάκης, Βικελαία Δημοτική Βιβλιοθήκη, Ηράκλειο 2013).

Τέτοιες σπάνιες, μοναδικές στιγμές των νεοελληνικών γραμμάτων αποτυπώνονται στη μεγάλη προσφορά της κυριακάτικης "Κ" στους αναγνώστες της με τίτλο "Ελληνες ποιητές", που ξεκινάει την ερχόμενη Κυριακή, 16 Φεβρουαρίου.

Για πρώτη φορά, σημαντικό μέρος της ελληνικής ποίησης συγκεντρώνεται και εκδίδεται σε ενιαία συλλογή. Το περιεχόμενο των βιβλίων είναι πρωτότυπο και περιλαμβάνει βιογραφία/εργοβιογραφία του ποιητή στον οποίο θα αναφέρεται, καθώς και πλούσια ανθολογία των ποιημάτων του με έμφαση όχι μόνο στα πιο γνωστά, αλλά και στα πιο ενδεικτικά της εξέλιξής του ως ποιητή.

Η σειρά αποτελείται από 14 τόμους και θα παρουσιάζει τη ζωή και το έργο 12 από τους σημαντικότερους ποιητές μας. Η "Κ", προκειμένου να εξασφαλίσει τα δικαιώματα των πιο πρόσφατων και άρτια επιμελημένων εκδόσεων των ποιημάτων, συνεργάστηκε με τους σημαντικότερους εκδοτικούς οίκους των ελληνικών γραμμάτων: Ικαρο, Εστία, Νεφέλη, Κέδρο και Αγρα, καθώς και με τους πλέον καταξιωμένους μελετητές του έργου των ποιητών.

Η πρώτη σειρά της ελληνικής ποίησης θα έχει ως εξής: Κ. Π. Καβάφης, Κωστής Παλαμάς, Αγγελος Σικελιανός, Γιώργος Σεφέρης (2 τόμοι), Διονύσιος Σολωμός, Μανόλης Αναγνωστάκης, Ανδρέας Εμπειρίκος, Κώστας Βάρναλης, Κική Δημουλά, Νίκος Εγγονόπουλος, Γιάννης Ρίτσος (2 τόμοι) και Κώστας Καρυωτάκης. Κάθε τόμος θα συνοδεύεται από CD με ηχητικά αποσπάσματα, όπου ο ίδιος ο ποιητής ή μελετητής του απαγγέλλει αποσπάσματα από το έργο του. Πρωταρχικός στόχος της "Κ" είναι να αναδείξει την αξία της ελληνικής γλώσσας και να ενθαρρύνει τους αναγνώστες να αναζητήσουν την προοπτική του μέλλοντος με γνώμονα το παρελθόν.

# data[].attributes.attachment_link.authors[].name
Ηλίας Μαγκλίνης

# data[].attributes.attachment_link.title
Οι ποιητές μάς δείχνουν τον δρόμο | Η ΚΑΘΗΜΕΡΙΝΗ

# data[].attributes.attachment_link.description
"Η ποίηση δεν εκφράζει αλήθειες με την επιστημονική σημασία της λέξης, ούτε ανακαλύπτει φιλοσοφίες και κοσμοθεωρίες, χρησιμοποιεί την επιστήμη και τη φιλοσοφία των άλλων, αν της χρειάζουνται. Η ποίηση δεν είναι για προσωπικές εξομολογήσεις, κι αν τις κάνει, δεν είναι αυτές που τη σώζουν.

# data[].attributes.headline
ΟΜ. 4 ΤΙ ΕΙΝΑΙ Η ΠΟΙΗΣΗ

# data[].attributes.subject
ΟΜ. 4 ΤΙ ΕΙΝΑΙ Η ΠΟΙΗΣΗ

# data[].attributes.attachment_link.provider_name
τοβιβλίο.net

# data[].attributes.attachment_link.readable_text
Ποί-η-ση. Η ποίηση μία και πολλοί εμείς. Σαν όλες τις τέχνες, ρούχο που φορά ο καθένας μας όπως εκείνος επιθυμεί. Ρούχο που μένει στην ντουλάπα για τις "καλές" στιγμές ή ρούχο φθαρμένο και πολυφορεμένο γιατί αγαπήθηκε πολύ. Ρούχο που δεν ταίριαξε ποτέ και καταχωνιάστηκε στο ντουλάπι εκείνο με τα "αφόρετα".

Το τι φορά η ψυχή μας, ταξίδι προσωπικό σε μέρη γοητευτικά και μοναδικά. Το τι επιλέγει ο νους να καταγράψει ή να ταιριάξει με λέξεις επιλογή από τις λίγες.

Η ποίηση, το όπλο εκείνων που επιλέγουν να συνθέτουν μελωδίες στην καρδιά τους. Ο μαγνήτης του νου που έλκει εκείνες τις καθημερινές εικόνες για να τις κεντήσει με ασημένιες κλωστές και να τις φτιάξει σημαντικές, σπουδαίες με σκοπό να μην τις ρουφήξει η ρουτίνα και η αδιαφορία.

Η ποίηση δεν έχει ορισμό. Μα αν είχε, ίσως και να λέγαμε πως είναι η "γραφή της ψυχής". Και όπως όλες οι δύσκολες γραφές χρειάζεται το δικό μας σθένος, κόπο, μεράκι να την αποκρυπτογραφήσουμε, να την "αποδομήσουμε" σε ήχους και εικόνες και να φτάσουμε στον πυρήνα της για να κερδίσουμε εκείνο το λαμπερό κομμάτι της γοητείας της.

# data[].attributes.attachment_link.title
Τι είναι Ποίηση; | τοβιβλίο.net

# data[].attributes.attachment_link.description
Ποί-η-ση. Η ποίηση μία και πολλοί εμείς. Σαν όλες τις τέχνες, ρούχο που φορά ο καθένας μας όπως εκείνος επιθυμεί. Ρούχο που μένει στην ντουλάπα για τις "καλές" στιγμές ή ρούχο φθαρμένο και πολυφορεμένο γιατί αγαπήθηκε πολύ. Ρούχο που δεν ταίριαξε ποτέ και καταχωνιάστηκε στο ντουλάπι εκείνο με τα "αφόρετα".

# data[].attributes.headline
ΟΜ.4-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ

# data[].attributes.subject
ΟΜ.4-ΓΙΑΤΙ ΝΑ ΔΙΑΒΑΖΕΙ ΚΑΝΕΙΣ ΠΟΙΗΣΗ